KLASA: 602-03/21-04/01

URBROJ: 2176-55-10-21-23

Sisak, 09. rujna 2021.

Poštovani,

Sukladno članku 50. Statuta Strukovne škole Sisak održava se 6. elektronska sjednica Školskog odbora Strukovne škole Sisak, koja počinje **09. rujna 2021.** godine u **09,00** sati, a završava **10. rujna 2021.** u **09,00** sati. Zbog hitnosti nismo u mogućnosti održati redovnu sjednicu Školskog odbora.

Za sjednicu se predlaže sljedeći

**D N E V N I R E D**

1. **Usvajanje zapisnika sa 5. sjednice Školskog odbora.**

U prilogu dnevnog reda šaljemo Vam zapisnik sa 5. sjednice Školskog odbora koji je potrebno usvojiti.

1. **Donošenje Odluke o prodaji stana sukladno Proceduri stjecanja, raspolaganja i upravljanja nekretninama Strukovne škole Sisak.**

Na 44. sjednici Školskog odbora održanoj dana 17. veljače 2021. donesena je odluka o davanju suglasnosti ravnatelju škole za pokretanje postupka prodaje stana na adresi Lađarska ulica 4, površine 42,41 m2 koji je u vlasništvu Strukovne škole Sisak (odluka u prilogu).

Nakon donošenja navedene odluke ravnatelj je naručio procjembeni elaborat od stalnog sudskog vještaka Domagoja Bunarđije te je isti napravljen 30. travnja 2021. godine. Nakon što ga je škola zaprimila, procjembeni elaborat poslan je Procjeniteljskom povjerenstvu grada Siska na ocjenu usklađenosti sa zakonskim propisima.

Dana 26. kolovoza 2021. godine škola je dobila mišljenje Procjeniteljskog povjerenstva grada Siska da je procjembeni elaborat, za navedenu nekretninu, u skladu sa zakonskim odredbama (mišljenje u prilogu).

Obzirom da je visina procijenjene vrijednosti nekretnine 100.000,00 kn, odluku o prodaji nekretnine donosi Školski odbor, sukladno članku 60. Statuta škole.

Nakon donošenja Odluke o prodaji nekretnine škola raspisuje natječaj za prodaju nekretnine (tekst natječaja u prilogu).

Odluku o izboru najpovoljnijeg ponuditelja donijet će Školski odbor, na prijedlog Povjerenstva za provedbu natječaja.

Budući da Školski odbor odlučuje o stjecanju, opterećivanju ili otuđivanju nekretnina uz suglasnost osnivača, škola je uputila Sisačko-moslavačkoj županiji zahtjev za davanje suglasnosti. Sisačko-moslavačka županija dala je suglasnost za prodaju stana dana 26. travnja 2021. godine (odluka u prilogu).

Molimo članove Školskog odbora da se očituju o navedenom.

S poštovanjem,

Predsjednica Školskog odbora

Ivančica Žamarija, dipl. ing.

Dostaviti:

1. Članovi Školskog odbora, svima (elektronskim putem)
2. Pismohrana